b'\n_START_ARTICLE_\nPalatul Dicasterial\n_START_SECTION_\nIstoric\n_START_PARAGRAPH_\nEdificiul a fost proiectat ca sediu al administra\xc8\x9biei imperiale austriece a Banatului.\n_START_SECTION_\nArhitectura\n_START_PARAGRAPH_\nConstruc\xc8\x9bie monumental\xc4\x83, ridicat\xc4\x83 pe o suprafa\xc8\x9b\xc4\x83 ce se \xc3\xaentinde de-a lungul a trei str\xc4\x83zi, edificiul a fost mult timp cea mai mare construc\xc8\x9bie din Timi\xc8\x99oara. Palatul, construit pe trei niveluri, avea la \xc3\xaenceput 273 de birouri, 34 de camere pentru servitori, 34 de buc\xc4\x83t\xc4\x83rii, 65 celarii, 27 de magazii, acestea fiind grupate \xc3\xaen jurul a trei cur\xc8\x9bi interioare. A fost ridicat\xc4\x83 \xc3\xaen stilul rena\xc8\x99terii italiene, imit\xc3\xa2nd Palatul Medici din Floren\xc8\x9ba.\n_START_SECTION_\nDescriere\n_START_PARAGRAPH_\nFa\xc8\x9badele sunt structurate \xc3\xaen registre orizontale, ritmate doar prin \xc8\x99irul ferestrelor. Ornamentele de la ferestre se reduc la colonetele ce flancheaz\xc4\x83 ferestrele de la primul etaj._NEWLINE_Imobilul intervine \xc3\xaen peisajul urban printr-o modificare de propor\xc8\x9bii a ambientului. Impun\xc3\xa2ndu-se prin dimensiuni, singularitate \xc8\x99i semnifica\xc8\x9bie, palatul exprim\xc4\x83 pronun\xc8\x9bat func\xc8\x9bia de reprezentare care i-a fost atribuit\xc4\x83. Volumul masiv \xc8\x99i supradimensionat scoate din scar\xc4\x83 vecin\xc4\x83t\xc4\x83\xc8\x9bile din care se asigur\xc4\x83 doar o percepere par\xc8\x9bial\xc4\x83 a monumentalului._NEWLINE__NEWLINE_Adresa: Str. Eugeniu de Savoya, nr. 2'